ग्रोथ सेंटर में 7 दिन से वाटर सप्लाई ठप लोगों ने की नारेबाजी
मानसारोड स्थित ग्रोथ सेंटर में 7 दिन से पीने के पानी की सप्लाई नहीं होने से गुस्साए लोगों ने शुक्रवार को नगर निगम के खिलाफ नारेबाजी की। लोगों ने निगम के साथ-साथ त्रिवेणी कंपनी पर पानी सीवरेज की सुविधा देने में नाकाम रहने का आरोप लगाया।
इंडस्ट्रियलिस्ट रवि कुमार, हरिंदर कुमार, नरिंदर सिंह, दीपक सिंगला, जतिन गुप्ता और गुरमेल सिंह ने बताया कि उनके इलाके में 7 दिन से पीने के पानी की सप्लाई नहीं हो रही है। इससे लोगों को भारी दिक्कतों का सामना करना पड़ रहा है। इस बाबत नगर निगम त्रिवेणी कंपनी के अधिकारियों को कई बार शिकायत दी जा चुकी है लेकिन समस्या का हल नहीं किया गया। ग्रोथ सेंटर में कई जगह नई इमारतों का निर्माण चल रहा है लेकिन पानी की पर्याप्त सप्लाई मिलने से दिक्कत रही है। उन्होंने नगर निगम से पेयजल सप्लाई को नियमित करने की मांग की। इसके अलावा कई जगह पाइल पाइन टूटी होने के कारण पानी भरा रहता है। उन्होंने कहा कि अगर दो दिन के भीतर वाटर सप्लाई नही शुरू हुई तो लोग प्रदर्शन करेंगे।
तकनीकी खराबी के कारण आई सप्लाई में दिक्कत: मेयर
^ग्रोथसेंटर में पानी की सप्लाई नियमित करने के लिए संबंधित विभाग को हिदायत दी गई है। कुछ तकनीकी खराबी के चलते सप्लाई में दिक्कत रही थी। समस्या का जल्द हल कर दिया जाएगा। बलवंतराय नाथ, मेयर, बठिंडा
hin_Deva hin_Deva hin_Deva bho_Deva hin_Deva